《长孺以新生子求名命日相儿》
宋代·陈著

有女谐良偶，承宗在嫡儿。
馆甥才匝岁，宅相果如期。
脉发慈溪正，胞成江夏奇。
咳名应会得，乳口见呕咿。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。